Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1702

5. évfolyam Fejlesztési feladatok Ismertesse meg a tanulókkal – a színpadi jelenlét, a szerepbelépés fogalmát – a bábjáték létrehozásának munkafázisait, azok egymásra épülését, kölcsönhatását – az idõ múlásának különféle megjelenítései lehetõségeit – a tempó, a ritmus, mint a kifejezõeszközök lehetõségeit – a helyszínváltás lehetõségeit – a kéz bemelegítõ gyakorlatait – a kézjáték, kézpantomim alapjait – a kesztyûs játék szabályait – a rögzített jellemek, szereptípusok fogalmát – a vásári bábjáték magyar hagyományait – a vásári bábjáték jeles magyarországi képviselõit Fejlessze a tanulók – karakteralkotó, jelentésteremtõ nyelvi és beszédtechnikai eszköztárát – bábos improvizációs képességét – szöveg– és elõadáselemzési képességét – koncentrációs készségét – önértékelését, önkritikáját – ritmusérzékét Ösztönözze a tanulókat – saját ötleteik megvalósítására – a társakkal való toleráns magatartásra – a bábszínpadi elõadás különbözõ feladatainak ellátására – a kesztyûbábbal kapcsolatos ismereteik önálló bõvítésére – az érdeklõdésüknek és képességüknek megfelelõ bábjátékos területen való elmélyülésre Tananyag A kesztyûbáb világa – Az emberi kéz mint forma, mint bonyolult szerkezet, mint anatómiai egység – A kéz mint a kommunikáció eszköze – A könyök–alkar–tenyér–kézfej kapcsolata – A kéz bemelegítõ gyakorlatai – Kézjátékok: csupasz és felöltöztetett kéz – Mozdulatsorok gyakorlása kötetlen ritmusban és zenére – Ábrázolás a könyök–alkar–tenyér–kézfej formai lehetõségeivel (pl. fa, ház, erdõ, kukac, lepke) – A kesztyûk tárháza, a különbözõ kesztyûk kínálta jelentésteremtési lehetõségek – A kézpantomim megjelenítõ képessége, alkalmazási lehetõségei – A takarás, a paraván, a háttér– és díszletelemek használata – Paravános játék kesztyûbábbal (karakterábrázolás, ellentétes karakterek) – A bábjáték létrehozásának folyamata – A bábos és közönség kapcsolattartásának lehetõsége (pl. köszönés, kitekintés, kikérdezés, kiszólás) – A játék akusztikus elemekkel (zenével, zajkeltõ tárgyakkal, szöveggel) való kiegészítése – Ismerkedés a magyar vásári bábjáték hõseivel (Paprika Jancsi, Vitéz László) Bábtörténet – A vásári bábjáték magyarországi tradícióit Színpadi bábjáték – Kézpantomimmel különbözõ tartalmak megjelenítése szólójátékban (kellékhasználattal) vagy csoportosan – Egyéni, majd páros jelenetekben ellentétes karakterek megformálása, szerepcsere, szerepátvétel – Vásári bábjáték–etûdök létrehozása – Etûd készítése szabadon választott témára, az eddigiekben tanult bábtechnikákkal Követelmények A tanulók ismerjék – a bábjáték létrehozásának munkafázisait, azok egymásra épülését, kölcsönhatását – az idõ múlásának különféle megjelenítései lehetõségeit – a helyszínváltás lehetõségeit – a kézjáték, kézpantomim alapjait – a kesztyûs játék szabályait – a vásári bábjáték magyar hagyományait – a vásári bábjáték jeles magyarországi képviselõit Legyenek képesek – a kéz bemelegítõ gyakorlatainak önálló elvégzésére – a kesztyûbáb technikájának alkalmazására – kesztyûbábbal rövid jelenetek eljátszására – együttmûködésre a paraván mögötti térben – az eddig megismert bábtechnikák és mozgatási elvek alkalmazására

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes